Diari Oficial de la Generalitat Valenciana


Sumari del DOGV 6990, del 25-03-2013 (2013/2891)

DECRET 43/2013, de 22 de març, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la muntanya número 130 denominada Ombries de Pardinetes i Cotet, situada en el terme municipal d'Alcoi i propietat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2891


Data del document
:   22-03-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 43/2013, de 22 de març, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la muntanya número 130 denominada Ombries de Pardinetes i Cotet, situada en el terme municipal d'Alcoi i propietat de la Generalitat. [2013/2891]  
  
  
  
  
  
  
\* \* \* \* \*De conformitat amb el que disposen els articles 16 i 18 de la Llei 43/2003, de 21 de novembre, de la Forest, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província d'Alacant de la muntanya número 130 denominada Ombries de Pardinetes i Cotet, situada en el terme municipal d'Alcoi i propietat de la Generalitat. En este ha quedat acreditada la varietat dels seus hàbitats i la riquesa en espècies vegetals d'importància per a la seua conservació, així com el seu valor paisatgístic i recreatiu, per la qual cosa és procedent dictar el corresponent decret.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 22 de març de 2013,  
  
DECRETE  
  
Article 1. Declaració d'utilitat pública  
Es declara d'utilitat pública la forest número 130 denominada Ombries de Pardinetes i Cotet, formada per tres finques forestals denominades Rincón del Oro, Merlanxero i Pilar de Ximo, sítia en el terme municipal d'Alcoi i propietat de la Generalitat, amb una superfície pública de 86,89 hectàrees, constituïda per les següents parcel·les cadastrals en la seua totalitat i part:   
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província d'Alacant la forest número 130 denominada Ombries de Pardinetes i Cotet, amb la inscripció següent:  
  
1. Número d'UP: 130.  
2. Denominació: Ombries de Pardinetes i Cotet, formada per les finques Rincón del Oro, Merlanxero i Pilar de Ximo.  
3. Superfície pública: 86,89 hectàrees.  
4. Superfície total: 86,89 hectàrees.  
5. Enclavats: no n'hi ha.  
6. Superfície enclavats: 0  
7. Pertinença: Generalitat.   
8. Delimitació: parcialment, àrees limítrofs amb la muntanya AL012 Masia de Tetuan.  
9. Amollonament: parcialment, àrees limítrofs amb la muntanya Carrascar.  
10. Límits:  
a) Parcel·la Rincón del Oro i Merlanxero:  
1r. Nord: camí i via pecuària Assagador de Vistabella.  
2n. Est: forest d'utilitat pública número 12 del Catàleg de Forests de Domini Públic i d'Utilitat Pública de la Província d'Alacant, denominada Carrascar i Masia de Tetuan.   
3r. Sud: forest d'utilitat pública número 12 del Catàleg de Forests de Domini Públic i d'Utilitat Pública de la Província d'Alacant, denominada Carrascar i Masia de Tetuan.  
4t. Oest: finca de propietat particular, Cava de Coloma.  
b) Parcel·la Pilar de Ximo:  
1r. Nord: camí de Vistabella.  
2n. Est: propietat particular.  
3r. Sud: forest d'utilitat pública número 12 del Catàleg de Forests de Domini Públic i d'Utilitat Pública de la Província d'Alacant, denominat Carrascar i Masia de Tetuan, i terme d'Ibi.  
4t. Oest: Camí de Vistabella.  
11. Terme municipal: Alcoi.  
12. Partit judicial: Alcoi.  
13. Partit registral: Alcoi.  
14. Servituds: la finca registral 1520 està gravada amb servitud de pas.   
15. Espècie o espècies principals: Quercus ilex rotundifolia i Pinus halepensis  
16. Inscripció registral: Registre de la Propietat d'Alcoi.  
17. Finca Rincón del Oro: tom 1293, llibre 919, foli 107, finca 1520.  
18. Finca Merlanxero: tom 1293, llibre 919, foli 105, finca 1519.  
19. Finca Pilar de Ximo: tom 1263, llibre 893, foli 167, finca 37.599.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la seua publicació en el Diari Oficial de la Comunitat Valenciana.  
  
Contra este decret, les persones interessades podran interposar recurs contenciós administratiu, en el termini de dos mesos comptats a partir de l'endemà de la publicació d'este decret en el Diari Oficial de la Comunitat Valencia, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes comptador des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
València, 22 de març de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS